
Előterjesztés
Tárgy: A Tengelici Mézeskalács Óvoda és Mini Bölcsőde 2025/2026. évi nevelési év tevékenységéről szóló beszámoló megtárgyalása

Tisztelt Képviselő-testület!
A nemzeti köznevelésről szóló 2011. évi CXC. törvény 85. § (2) bekezdése értelmében a fenntartó tanévenként legfeljebb egy alkalommal kötelezheti az igazgatót arra, hogy az intézmény tevékenységéről átfogó módon beszámoljon. 
A képviselő-testület 2026. évi munkatervében szeptember hónapban szerepel a napirendi pontok között az intézmény beszámolójának tárgyalása. 

A fenti törvény 85.§ (3) bekezdés előírja, hogy a fenntartó a honlapján, annak hiányában a helyben szokásos módon nyilvánosságra hozza a nevelési-oktatási intézmény munkájával összefüggő értékelését.

Székely Aranka főigazgató és Vargáné Földi Tímea a mini bölcsőde szakmai vezetője elkészítette a 2025/2026. nevelési évre vonatkozóan munkatervükben meghatározott célok, feladatok megvalósításáról szóló szakmai beszámolót, mely beszámoló jelen előterjesztés mellékletét képezi. 
A beszámolót a nevelő-testület és a szülői szervezet jóváhagyta.
Kérem a Tisztelt Képviselő-testületet, hogy a beszámolót tárgyalja meg és a határozati javaslatot fogadja el.

Tengelic 2026. szeptember 10.
                                                                                                         Gáncs István sk.

                                                                                                         polgármester

Határozati javaslat 

Tengelic Község Önkormányzata Képviselő-testülete a Tengelici Mézeskalács Óvoda és Mini Bölcsőde 2025/2026. nevelési év tevékenységéről szóló beszámolót az előterjesztés mellékletének megfelelően elfogadja.
Határidő: Azonnal

Felelős: polgármester

